शीर्षक: कोरोना : लोकांना ऑक्सिजन पुरवण्यासाठी 'या' मुंबईकर तरुणानं गाडी आणि दागिने विकले\nवरील काल्पनिक लेखाचे शीर्षक दिल्यास, लेखाची कल्पना करा.\n
शाहनवाज शेख

अशात मुंबईतल्या मालाडमधल्या मालवणीचे 32 वर्षांचे शाहनवाज शेख शक्य होतील तितक्या लोकांचं आयुष्य वाचवण्याच्या प्रयत्नात आहेत. 

पैसे कमी पडले तेव्हा त्यांनी स्वतःची महागडी SUV कार विकली आणि त्या पैशातून ऑक्सिजन सिलेंडर विकत घेऊन लोकांना मोफत ऑक्सिजन द्यायला सुरुवात केली. सिलेंडर कमी पडले तेव्हा त्यांनी आपली सोन्याची चेन आणि इतर महत्त्वाच्या गोष्टी विकल्या. 

शाहनवाज यांनी बीबीसीला सांगितलं, "ऑक्सिजनच्या कमतरतेमुळे लोकांचा जीव जातोय. अशात माझ्याकडून जे शक्य आहे ते सगळं मी करतोय. उद्देश हाच आहे की शक्य तितक्या लोकांपर्यंत ऑक्सिजन पोहोचवावा आणि त्यांचा जीव वाचवावा. यासाठी मी माझ्या SUV कारसह काही मौल्यवान वस्तू विकल्या." 

शाहनवाज यांच्याकडून सिलेंडर घेतलेले गणेश त्रिवेदी म्हणतात, "या महामारीच्या काळात शाहनवाज भाई जे करत आहेत त्याचं कौतुक करावं तेवढं कमी आहे. अनेक संस्था फक्त नावापुरत्या आहेत, पण लोकांची खरी सेवा तर शाहनवाज भाई करत आहेत. कोणतीही कागदपत्रं किंवा सिक्युरिटी डिपॉझिटशिवाय ते सिलेंडर देत आहेत."  

शाहनवाज यांनी मागच्या वर्षांपासूनच कोरोनाग्रस्तांची मदत करायला सुरूवात केली. गेल्या वर्षी लॉकडाऊनमध्ये सगळं बंद झाल्यानंतर रोजंदारीवर पोट भरणाऱ्या लोकांचे दोन वेळेच्या जेवणाचे हाल सुरू झाले. मुंबईच्या मालाडमधल्या मालवणीमध्ये बहुतांश गरीब लोक झोपडपट्ट्यांमध्ये राहातात. 

घरांची दुरुस्ती आणि इंटीरियर डिझायनिंगचं काम करणाऱ्या शाहनावाज यांना जेव्हा मालवणीतले लोक त्रस्त दिसले तेव्हा त्यांनी आपल्या स्वकमाईचे पैसै खर्चून गरीबांना अन्नधान्य द्यायला सुरुवात केली.  

शाहनवाज म्हणतात, "जेव्हा पहिल्यांदा लॉकडाऊन लागला तेव्हा मालवणीतल्या रोजंदारीवर काम करणाऱ्या लोकांचा कमाईचा मार्ग बंद झाला. माझ्याकडे जे पैसे होते त्यातून मी लोकांना मदत करायला सुरुवात केली. याच दरम्यान मालवणीच्या एका मैदानावर मी स्थलांतरित मजुरांना बसलेलं पाहिलं. त्या दिवसांत लोक आपल्या गावी जाण्यासाठी संघर्ष करत होते. त्यासाठी त्यांना रजिस्ट्रेशन करावं लागत होतं. हे करताना त्यांना उन्हातान्हात आपल्या मुलाबाळांसह उपाशी राहावं लागत होतं. ते पाहून मला फार त्रास झाला आणि मी त्या मजुरांसाठी खाण्यापिण्याची व्यवस्था केली." 

त्याच काळात शाहनवाजचे मित्र अब्बास रिझवी यांची बहीण आसमां आई बनणार होत्या. पण मुंबईला लागून असलेल्या मुंब्र्यात त्यांची...